10 भाइयो तथा बहिनियो, मोरे हीये क इच्छा बा अउर मइँ परमेस्सर स ओन्हन सबके बरे पराथना करत हउँ कि ओनकर उद्धार होइ जाइ। 2 काहेकि मइँ साच्छी देत हउँ कि ओहमाँ परमेस्सर क धुन बा। परन्तु उ ज्ञान पे नाहीं टिकी बा 3 काहेकि उ पचे उ धार्मिकता क नाहीं जानत रहेन जउन परमेस्सर स मिलत अहइ। अउर उ सबइ आपन निजी धार्मिकता क स्थापना क जतन करत रहेन। तउ उ परमेस्सर क धार्मिकता क नाहीं स्वीकारेन। 4 मसीह व्यवस्था क अन्त किहेस ताकि हर कउनो क जउन बिसवास करत ह, उ परमेस्सर बरे धार्मिक होइ जाइ।
5 धार्मिकता क बारे मँ जउन व्यवस्था स मिलत ह, मूसा लिखे बाटइ, "जउन व्यवस्था पे चली, उ ओनके कारण जिन्दा रही।"(A) 6 परन्तु बिसवास स मिलइवाली धार्मिकता क बरे मँ पवित्तर सास्तर इ कहत ह, "तू अपने स इ न पूछा, 'सरगे मँ ऊप्पर कउन जाई?'" (यानि "मसीह क नीचे धरती पे लियावइ।") 7 "या, 'नीचे अधोलोक मँ कउन जाई?'" (यानि "मसीह क मरा हुवन मँ स ऊपर लियावइ?")
8 पवित्तर सास्तर इ कहत हः "बचन तोहरे लगे बा, तोहरे ओठन पे बा अउर तोहरे मने मँ बा।"(B) यानि बिसवास क वह बचन जेकर हम प्रचार करत अही, 9 कि अगर तू अपने मूँहे स घोसित करा, "ईसू मसीह पर्भू अहइ", अउर तू अपने मने मँ इ बिसवास करा कि परमेस्सर तउ ओका मरा हुवन मँ स जिन्दा किहेस तउ तोहार उद्धार होइ जाई। 10 काहेकि अपने हृदय क बिसवास स मनई धार्मिक ठहरावा जात ह अउर अपने मुँहे स ओकरे बिसवास क स्वीकार करइ स ओकर उद्धार होत ह।
11 पवित्तर सास्तर कहत ह, "जउन केऊ ओहमाँ बिसवास रखत ह ओका निरास न होइ पड़ी।"(C) 12 इ एह बरे बा कि यहूदी अउर गैर यहूदी मँ कउनउ भेद नाहीं कहेकि सब क पर्भू तउ एक्कइ अहइ। अउर ओकर दया ओन्हन सब क बरे, देत ह जउन ओकर नाउँ लेत हीं, अपरम्पार बा। 13 पवित्तर सास्तर कहत ह, "हर केऊ जउन पर्भू क नाउँ लेत हीं, उद्धार पइहीं।"(D)
14 परन्तु उ सबइ जउन ओहमाँ बिसवास नाहीं करतेन, ओकर नाउँ कइसे पुकरिहीं? अउर उ पचे जउन ओकरे बारे मँ सुनेन नाहीं, ओहे मँ बिसवास कइसे कइ पइहीं? अउर फिन भला जब तलक केऊ ओनका उपदेस देइवाला न होइ, उ पचे कइसे सुन सकिहीं? 15 अउ उपदेसक तब तलक उपदेस कइसे दइ पइहीं? जब तलक ओनका भेजा न गवा होइ? जइसेन कि पवित्तर सास्तर मँ कहा बा, "सुसमाचार लियावइ वालन क चरण केतना सुन्दर बाटेन।"(E)
16 परन्तु सब सुसमाचार क स्वीकार करेन नाहीं। यसायाह कहत ह, "पर्भू हमरे उपदेस क कउन स्वीकार किहेस?"(F)
17 तउ सुसमाचार क सुनइ स बिसवास उपजत ह अउर सुसमाचार तब सुना जात ह जब केऊँ मसीह क बारे मँ उपदेस देत ह।
18 परन्तु मइँ कहत हउँ, "का उ पचे हमरे सुसमाचार क नाहीं सुनेन?" हाँ निस्चय ही। पवित्तर सास्तर कहत हः
अउर ओनकर बचन जगत क एक छोर स दुसरे छोर तलक पहुँचेन।" (G)
19 परन्तु मइँ पूछित हउँ कि, "का इस्राएली नाहीं समझत रहेन?" मूसा कहत हः
"पहिले मइँ तू लोगन क मन मँ अइसेन लोगन क द्वारा जउन सही मँ कउनउ जाति नाहीं अहइ, डाह पैदा करब।
मइँ उ रास्ट्र, जो समझत नाहीं, तोहे किरोध दियाउब।" (H)
20 फिन यसायाह साहस क साथ कहत हः
"मोका ओन्हन सब पाइ लिहेन जउन मोका नाहीं खोजत रहेन।
मइँ ओनव्के बरे परगट होइ गएउँ।
जउन मोर खोज खबर मँ नहीं रहेन।" (I)
21 परन्तु परमेस्सर इस्राएलियन क बारे मँ कहत रहा,
अउर अपने बिरोधियन क आगे हाथ फइलाए रहेउँ।"(J)
Awadhi Bible: Easy-to-Read Version. Copyright © 2005 Bible League International.
